Laptele de vacă, ouăle, făina și uleiul sunt câteva dintre alimentele ale căror prețuri s-au ieftinit în luna februarie, comparativ cu luna ianuarie, conform datelor Institutului Naţional de Statistică (INS). De cealaltă parte, cartoful, una dintre cele mai folosite legume în bucătăria românească, s-a scumpit cu aproape 10%.
La nivel general, mărfurile alimentare s-au scumpit cu 4,48%, cele nealimentare cu 7,82%, iar serviciile s-au scumpit și ele cu 11%, conform datelor publicate miercuri de INS.
Însă printre scumpiri se află și numeroase produse alimentare al căror preț a scăzut:
- Făină: -30%
- Mălai: - 25%
- Lapte de vacă: -5,3%
- Ulei: -27%
- Margarină: -11,8%
- Unt: - 8,9%
- Ouă: - 2,3%
- Zahăr: -7,6%
La capitolul scumpiri se numără: Păine: +1,43%; Cartofi: +9,9%; Fructe proaspete: +9,7%; Carne de vită: +11%; Carne de porc: +9,4%; Carne de pui: +2,2%; Pește proaspăt: +11,5%; Telemea de vacă: + 3,82%; Telemea de oaie: +8%; Cafea: +7%.
Pentru viața de zi cu zi
În ceea ce privește întreținerea unei locuințe, s-au înregistrat scumpiri la:
- Chirie: +13,1%
- Apă, canal, salubritate: +18,74%
- Servicii poștale: +26,6%
- Telefonie: +6%
- Energie termică: + 3,7%
- Abonament TV: + 1,9%
- Detergenți: +23,7%
- Articole de menaj: +6,6%
Medicamentele s-au scumpit, de asemenea, cu 14,7%, iar confecțiile și reparațiile de haine și încălțăminte - cu 12,3%.
Transport și vacanțe
La capitolul transport, cel aerian s-a scumpit cu 9,7%, prețul biletelor de tren la CFR a crescut și el cu 8,4%, iar combustibilii au înregistrat o scumpire de 5%. Pentru reparațiile auto, românii scot din buzunar cu 12,2% mai mulți bani.
Scumpirile s-au extins și la bere cu 11,8%, țigări - 9,3%, cazare în unități hoteliere - 12,2%, restaurante, cafenele - 13%.
Igiena și cosmetica sunt mai scumpe cu 14,2%, iar îngrijirea medicală cu 14,3%.